Elza Syarief lair ing () punika kalebet pengacara saking Indonésia. Elza misuwur minangka kuwasa ukum para selebritis Indonésia. Elza lair ing Jakarta saking pasangan Drs. Syarief lan Hj. Betty. Tiyang sepuhipun punika tiyang ingkang ngranto saking Sumatra Kulon. Elza punika putra nomer satunggal saking tigang sadherekipun. Elza sinau ing Fakultas Hukum Universitas Jayabaya, Jakarta. Nalika alitipun, Elza dados laré ingkang mendelan. Ramanipun kalebet punggawa bank pamaréntah lan asring pindhah tugas. Amargi punika sekolah dhasar Elza ugi asring gantos. Elza naté sekolah ing Tegal, Semarang, Ambon, lan Bandar Lampung.

Karier 
Karieripun dados pengacara dipunwiwiti nalika nggabung kaliyan Ikatan Warga Satya, inggih punika kempalanipun tilas CPM lan POM AD. Elza naté karier ing kantor pengacara kagunganipun O.C Kaligis. Taun 1991 Elza mbikak kantor ukum piyambak, Elza Syarief & Partner ingkang alamatipun ing: Jl. Kramat Sentiong 38A Jakarta Pusat, email: elza_lawfirm@hotmail.com. Elza kathah nangani kasus-kasus korporat ageng, mliginipun perusahaan kagunganipun kulawarga Soeharto. Kados perusahaan ingkang dipuntangani inggih punika Mandala Permai, Citra Nasional, Timor Motor, Timor Industri Complement, Mandala Citra Unggulan, sarta Humpuss.
Elza naté dados pengacara Bambang Trihatmojo lan Siti Hardianti Rukmana. Namanipun dados misuwur amargi dados pengcaranipun Tommy Soeharto wonten ing kasus tukar guling Bulog kaliyan Goro, perusahaan kagunganipun Tommy.

Cathetan suku

Pranala njawi 
 Publikasi Kasus Suap ing Tempo Interaktif.Com

Artikel mawa basa krama
Pengacara Indonésia
Tokoh Minangkabau